น้ำป่าไหลเข้าท่วมบ้านเรือนประชาชน พื้นที่การเกษตร อำเภอคลองขลุงเป็นวงกว้าง
จากสถานการณ์ฝนตกหนักในพื้นที่จังหวัดกำแพงเพชร ทางฝั่งตะวันตกติดต่อกันเป็นเวลาหลายวันทำให้เกิดน้ำไหลบ่าเข้าท่วม ในเขตพื้นที่อำเภอต่างๆ และล่าสุดน้ำได้ไหลเข้าท่วมในเขตพื้นที่อำเภอคลองขลุงเป็นวงกว้างแล้วนายสดุดี พุทธัง นายอำเภอคลองขลุง พร้อมกำลังเจ้าหน้าที่ทุกฝ่ายเร่งให้ความช่วยเหลือบรรเทาความเดือดร้อนเบืองต้นแก่ผู้ประสบภัยในพื้นที่อำเภอคลองขลุงอย่างเร่งด่วน ซึ่งอำเภอคลองขลุงได้รับผลกระทบในครั้งนี้ จำนวน 8 ตำบล 46 หมู่บ้าน ประชาชนได้รับความเดือดร้อน  จำนวน 1,659 ครัวเรือน รวม 3,863 คน อาคารสิ่งปลูกสร้าง จำนวน 1,172 หลัง วัด 1 แห่ง พื้นที่ทางการเกษตรได้รับความเสียหายเป็น นาข้าว 2,851 ไร่ พืชไร่ 21,203 ไร่ บ่อปลา 16 บ่อ สวนไม้ผล 6 ไร่ ฟาร์มเห็ด 1 แห่ง ถนนได้รับผลกระทบ 58 สาย คันคลอง 2 แห่ง ท่อลอดเหลี่ยมเสียหาย 5 แห่ง ซึ่งขณะนี้ทางอำเภอได้เร่งให้ความช่วยเหลือ บรรเทาความเดือดร้อนแก่ผู้ประสบภัยเบื้องต้นแล้วและในระยะยาวจะมีการช่วยเหลือเยียวยาสำหรับความเสียหายตามระเบียบทางราชการต่อไป